Tena iweni wafadhili ninyi kwa ninyi, 
wenye huruma, mkasameheane kama na Mungu 
kwa ajili ya Kristo alivyowasamehe ninyi. 


WAEFESO 4:32 


AA 


ikiwa watu wangu, walioitwa kwa jina langu, watajinyenyekesha, 
na kuomba, na kunitafuta uso, na kuziacha njia zao mbaya; basi 
nitasikia toka mbinguni, na kuwasamehe dhambi yao, na kuiponya 
nchi yao. 2 NYAKATI 7:14 


Heri aliyesamehewa dhambi, na kusitiriwa dhambi zake. 
ZABURI 32:1 


Lakini yeye, kwa kuwa alikuwa mwingi wa rehema, alisamehe 
uovu wao, wala hakuwaangamiza; naam, mara nyingi aligeuza 
hasira yake, wala hakuichochea ghadhabu yake yote. 

ZABURI 78:38 


Umeusamehe uovu wa watu wako, Umefunika dhambi zao zote. 
Sela. ZABURI 85:2 


Kwa maana wewe, Bwana, u mwema, u tayari kusamehe; 
na mwingi wa rehema kwa wote wakuitao. ZABURI 86:5 


Ee Bwana, kama wewe ungehesabu maovu, Ee Bwana, nani 
angesimama? Lakini kwako kuna msamaha ili wewe uogopwe. 
ZABURI 130:3-4 


Kwa maana mkiwasamehe watu makosa yao, na Baba yenu wa 
mbinguni atawasamehe ninyi. Bali msipowasamehe watu makosa 
yao, wala Baba yenu hatawasamehe ninyi makosa yenu. 
MATHAYO 6:14-15 


Msihukumu, nanyi hamtahukumiwa; msilaumu, nanyi 
hamtahukumiwa; sameheni, nanyi mtasamehewa: LUKA 6:37 


Yesu akajibu akamwambia, Simoni, nina neno nawe la kukuambia. 
Akasema, Mwalimu, sema. Kulikuwa na mkopeshaji mmoja 
aliyekuwa na wadeni wawili: mmoja alikuwa na dinari mia tano, 
na wa pili hamsini. Na walipokuwa hawana cha kulipa, 
akawasamehe wote wawili kwa unyofu. Niambie basi, ni yupi kati 
yao atakayempenda zaidi? Simoni akajibu akasema, nadhani ni 
yule aliyesamehewa zaidi. Akamwambia, Umehukumu vema. 
Akamgeukia yule mwanamke, akamwambia Simoni, Unamwona 
mwanamke huyu? Niliingia nyumbani kwako, hukunipa maji kwa 
ajili ya miguu yangu; lakini huyu ameniosha miguu kwa machozi, 
na kuipangusa kwa nywele za kichwa chake. Hukunibusu, lakini 
mwanamke huyu tangu nilipoingia hakuacha kuibusu miguu 
yangu. Hukunipaka mafuta kichwani mwangu, lakini mwanamke 
huyu amenipaka miguu yangu marhamu. Kwa hiyo nakuambia, 
Amesamehewa dhambi zake ambazo ni nyingi; kwa maana 
alipenda sana; lakini aliyesamehewa kidogo, huyo hupenda 
kidogo. Akamwambia, Umesamehewa dhambi zako. LUKA 7:40-48 


Jihadharini ninyi wenyewe: Ndugu yako akikosa, mkemee; 

na akitubu, msamehe. Na kama akikukosa mara saba katika siku 
moja, na akirudi kwako mara saba kwa siku, akisema, Nimetubu; 
utamsamehe. LUKA 17:3-4 


Ambaye katika yeye tunao ukombozi wetu, masamaha ya dhambi, 
sawasawa na wingi wa neema yake; WAEFESO 1:7 


mkichukuliana, na kusameheana, mtu akiwa na sababu ya 
kumlaumu mwenzake; kama Kristo alivyowasamehe ninyi, vivyo 
na ninyi. WAKOLOSAI 3:13 


Tukiziungama dhambi zetu, Yeye ni mwaminifu na wa haki hata 
atuondolee dhambi zetu, na kutusafisha na udhalimu wote. 
1 YOHANA 1:9 


Kwa maana Bwana ni mwingi wa rehema na rehema, mvumilivu, 
ni mwingi wa rehema, naye husamehe dhambi, na kuokoa wakati 
wa taabu. MHUBIRI 2:11 


Msamehe jirani yako ubaya aliokutendea, na dhambi zako pia 

zitasamehewa unapoomba. Mtu mmoja huwa na chuki dhidi ya 
mwingine, na je, anaomba msamaha kwa Bwana? 

Yeye hamhurumii mtu aliye kama yeye, na je! MHUBIRI 28:2-4 


...Wewe, Ee Bwana, sawasawa na wingi wa wema wako 
umeahidi toba na msamaha kwa wale waliokutenda dhambi, 
na kwa rehema zako zisizo na kikomo umewawekea wenye 
dhambi kutubu, wapate kuokolewa... SALA YA MANASE 1; 1 


Pendaneni kwa moyo; na mtu akikutenda dhambi, sema naye kwa 
amani, wala moyoni mwako usiwe na hila; na akitubu na 
kuungama, msamehe. Na ikiwa amefedheheka na akaendelea na 
dhulma yake, basi msamehe kutoka moyoni, na mwachie 
Mwenyezi Mungu kisasi. AGANO LA GADI 2:3, 8 


